laion/Wikipedia-Exotic huggingface dataset:
Jannes van der Wal

Jannes van der Wal (12. november 1956 Driesum – 24. september 1996 Groningen) oli Hollandi kabetaja. Ta sündis Friisimaal Driesumis, kasvas üles aga Tjalleberdis. Pärast keskkooli õppis ta matemaatikat, kuid jättis õpingud pooleli, et kabele pühenduda. 1976. aastal sai temast professionaalne kabetaja. Van der Wal oli neljakordne Hollandi meister (1981, 1984, 1985 ja 1987). 1982. aastal tuli ta Brasiilias São Paulos maailmameistriks. Püstitas 16.-17. juulil 1987 maailmarekordi kabesimultaani andmises: ta mängis 225 laual (võitis 207, viigistas 14 ja kaotas 4 partiid; 2006. aastal ületas selle Anton van Berkel). 23. juunil 1996 andis ta simultaani 85 laual nii kabes kui ka males. See rekord püsib tänaseni. Jannes van der Wal oli tuntud ka oma teleesinemistega, mis olid enamasti humoorikad, ja mõnikord veidra käitumisega nii kabelaua taga kui ka tavaelus. Näiteks ei jõudnud ta ükskord (1982) Hollandi meistrivõistlustele, sest ta jäi rongis magama ning sõitis mitu korda edasi-tagasi Groningeni ja Zwolle vahet. See läks talle maksma Hollandi meistri tiitli. Kuulus on tema ülesastumine Mies Bouwmani vestlussaates. Kui ta tuli maailmameistriks, kutsuti ta sellesse saatesse. Küsimuse peale, kui vana ta on, jäi ta täiesti vakka ega liigutanud end mitu minutit. Hiljem esines ta kümnetes saadetes. Tuntud tsitaat temalt kõlab nii: "Kabetaja ei räägi palju. Kui ta pagari juurde läheb, siis ta ütleb näiteks: "Üks sai."" Et Van der Wali pahandas suur viikide arv kabes, mõtles ta välja modifitseeritud reeglitega kabemängu (doordammen). Viimastel eluaastatel ta rahvusvahelistel võistlustel enam ei osalenud. Ta andis simultaane ja kommenteeris võistlusi. Ta suri 39-aastaselt leukeemiasse. Surivoodil korraldas ta esimese turniiri oma uute reeglitega kabes. See mängiti 11.–14. septembril 1996. 1999. aastal valmis Rein Hazewinkeli režii all temast dokumentaalfilm Jannes, de film.
Vraca piirkond

Vraca piirkond on 1. järgu haldusüksus Bulgaarias. Piirkonnas on kümme valda ja kaheksa vallasisest linna. Piirkonnas on kaheksa linna: Bjala Slatina, Kozloduj, Krivodol, Mezdra, Mizija, Orjahovo, Roman ja Vraca. https://www.nsi.bg/bg/content/2975/%D0%BD%D0%B0%D1%81%D0%B5%D0%BB%D0%B5%D0%BD%D0%B8%D0%B5-%D0%BF%D0%BE-%D0%BE%D0%B1%D0%BB%D0%B0%D1%81%D1%82%D0%B8-%D0%BE%D0%B1%D1%89%D0%B8%D0%BD%D0%B8-%D0%BC%D0%B5%D1%81%D1%82%D0%BE%D0%B6%D0%B8%D0%B2%D0%B5%D0%B5%D0%BD%D0%B5-%D0%B8-%D0%BF%D0%BE%D0%BB Vraca piirkonna koduleht
Euroopa Kabekonföderatsioon

Euroopa Kabekonföderatsioon (inglise keeles European Draughts Confederation; lühend EDC) asutati 1998. aastal Tallinnas. Presidendiks valiti toona poolakas Jacek Pawlicki, kes püsis sellel ametikohal kuni tagasiastumiseni 2007. aasta märtsis. Ajutiselt täitis seejärel presidendi kohustusi organisatsiooni asepresident Rima Danilevičienė (Leedu), kuni novembris Aix-les-Bains'is peetud valimistel sai uueks presidendiks Janek Mäggi. EDC peakontor asus aastail 1998–2007 Szczecinis ning 2007. aasta novembrist asub see Tallinnas Paul Kerese Malemajas. Koduleht
Sliveni piirkond

Sliveni piirkond on 1. järgu haldusüksus Bulgaarias. Piirkonnas jaguneb neljaks vallaks. Piirkonnas on kuus linna: Kermen, Kotel, Nova Zagora, Šivačevo, Sliven ja Tvǎrdica. https://www.nsi.bg/bg/content/2975/%D0%BD%D0%B0%D1%81%D0%B5%D0%BB%D0%B5%D0%BD%D0%B8%D0%B5-%D0%BF%D0%BE-%D0%BE%D0%B1%D0%BB%D0%B0%D1%81%D1%82%D0%B8-%D0%BE%D0%B1%D1%89%D0%B8%D0%BD%D0%B8-%D0%BC%D0%B5%D1%81%D1%82%D0%BE%D0%B6%D0%B8%D0%B2%D0%B5%D0%B5%D0%BD%D0%B5-%D0%B8-%D0%BF%D0%BE%D0%BB Sliveni piirkonna koduleht
Antonio de Torquemada

Antonio de Torquemada (u 1507 – 1569) oli hispaania renessansskirjanik. Ta õppis Salamancas humanitaaraineid. 1520. aastate lõpul elas ta Itaalias. Ta oli esimese kaberaamatu "El Ingenio o juego de marro, de punta o damas" (1547, Valencia) autor. Tema kogutud teosed avaldati 1990. aastatel Madridis.
Smoljani piirkond

Smoljani piirkond on 1. järgu haldusüksus Bulgaaria lõunaosas. Piirneb lõunas Kreekaga ja asub Rodope mägedes. Kõrgeim tipp on 2191 m kõrgune Goljam Perelik. Piirkond jaguneb kümneks vallaks: Piirkonnas on kaheksa linna: Čepelare, Devin, Dospat, Madan, Nedelino, Rudozem, Smoljan ja Zlatograd. 87% elanikest on bulgaarlased, 4,4% türklased. Ligi pool elanikest on muslimid. 42% elanikest on islamiusulised bulgaarlased. https://www.nsi.bg/bg/content/2975/%D0%BD%D0%B0%D1%81%D0%B5%D0%BB%D0%B5%D0%BD%D0%B8%D0%B5-%D0%BF%D0%BE-%D0%BE%D0%B1%D0%BB%D0%B0%D1%81%D1%82%D0%B8-%D0%BE%D0%B1%D1%89%D0%B8%D0%BD%D0%B8-%D0%BC%D0%B5%D1%81%D1%82%D0%BE%D0%B6%D0%B8%D0%B2%D0%B5%D0%B5%D0%BD%D0%B5-%D0%B8-%D0%BF%D0%BE%D0%BB Smoljani piirkonna koduleht
Machine

"Machine" on Ameerika industrial metal bändi Static-X-i teine stuudioalbum, mis salvestati Los Angeles-i Studio 508-s ja anti välja 22. mail 2001. Albumit on müüdud USA-s üle 500 000 eksemplari. Seda albumit loetakse üheks Static-X-i "heaviest" albumiks. See oli ka viimane album, millel mängis trumme Ken Jay ja pärast Fukuda lahkumist liitus bändiga Eisen. Tripp Eisen liitus bändiga alles siis, kui album oli juba salvestatud. "Black and White" oli albumi esimene singel, millel oli ka video; teine singel oli "This Is Not". "Coldi" lool oli ka video, mis oli salvestatud filmi "Queen of the Damned" jaoks. "Cold" oli selle filmi soundtrackil, samuti ka "Not Meant for Me", mis oli filmi jaoks salvestatud Wayne Staticu lugu. "Bien Venidos" – 0:21 "Get to the Gone" – 2:49 "Permanence" – 4:01 "Black and White" – 3:50 "This Is Not" – 2:57 "Otsego Undead" – 3:29 "Cold" – 3:40 "Structural Defect" – 3:39 "...In a Bag" – 4:21 "Burn to Burn" – 4:17 "Machine" – 3:27 "A Dios Alma Perdida" – 5:58 "Anything But This" (Jaapani lisalugu) – 4:03 "Sweat of the Bud" (Live) (Jaapani lisalugu) – 3:24
Silistra piirkond

Silistra piirkond on 1. järgu haldusüksus Bulgaaria kirdeosas. Piirkonnas on viis vallasisest linna ning ta jaguneb seitsmeks vallaks: Piirkonnas on viis linna: Alfatar, Durovo, Glavinica, Silistra ja Tutrakan. https://www.nsi.bg/bg/content/2975/%D0%BD%D0%B0%D1%81%D0%B5%D0%BB%D0%B5%D0%BD%D0%B8%D0%B5-%D0%BF%D0%BE-%D0%BE%D0%B1%D0%BB%D0%B0%D1%81%D1%82%D0%B8-%D0%BE%D0%B1%D1%89%D0%B8%D0%BD%D0%B8-%D0%BC%D0%B5%D1%81%D1%82%D0%BE%D0%B6%D0%B8%D0%B2%D0%B5%D0%B5%D0%BD%D0%B5-%D0%B8-%D0%BF%D0%BE%D0%BB Silistra piirkonna koduleht
Jimmy Wales

Jimmy Donal Wales (sündinud 7. augustil 1966 Huntsville'is Alabamas Ameerika Ühendriikides) on Ameerika internetiettevõtja, üks kahest Vikipeedia asutajast 2001. aastal (koos Larry Sangeriga). Tema hüüdnimi on Jimbo. 1996. aastal asutas ta koos Tim Shelli ja Michael Davisega ettevõtte Bomis, mis toetas Vikipeedia eelkäija Nupedia loomist. 2004. aastal rajas Wales veebimajutusettevõtte Wikia, mis on üks populaarsemaid mittetulunduslike vikide keskkondi. 2006. aastal arvas ajakiri Time Walesi Vikipeedia asutamise eest 100 maailma mõjukaima inimese hulka. Tänapäeval on ta Vikipeediat ja selle sõsarprojekte haldava sihtasutuse Wikimedia Foundation nõukogu alaline asutajaliige. Die Entdeckung des Elfenbeinspechts Berliner Zeitung, 11. oktoober 2008 (saksa keeles) Mike Rogoway: Wikipedia & its founder disagree on his birth date blog.oregonlive.com, 27. juuli 2007 (inglise keeles) The 2006 TIME 100 : Jimmy Wales TIME Jimmy Walesi kasutajalehekülg ingliskeelses Vikipeedias. en.wikipedia.org
KSA Silmakeskus

KSA Silmakeskus on ettevõte, mille tegevusala on lasermeetodil lühinägelikkuse korrigeerimine. KSA Silmakeskusel on Eestis kaks (Tallinnas ja Tartus) ning Soomes üks kliinik (Helsingis). KSA Silmakeskuse koduleht KSA Silmakeskus Soomes [1] [2] KSA Silmakeskus kingib TÜ lastekliinikule väikelaste silmauuringuaparaadi, Eesti Päevaleht, 17. oktoober 2006 KSA silmakeskus soetas tipptaseme laseri, tarbija24.ee, 27. august 2008 KSA silmakliinik pääses juriidilise trikiga terviseameti ettekirjutusest, ERR, 12. aprill 2019
Lühinägevus

Lühinägevus ehk müoopia on nägemissüsteemi omapära, mille puhul kaugelasuvaid objekte on raskem selgena näha kui lähedalasuvaid objekte. Selle põhjuseks on see, et silmamuna on veidi pikem kui tavalisel silmal ning valguskiired koonduvad mitte õigesse kohta võrkkestale, vaid võrkkesta ette. Lühinägelikud ehk müoobid ei näe kaugele hästi, samas lugemisega neil reeglina probleeme ei ole. Lühinägevus klassifitseeritakse RHK-10-s koodiga H52.1. Lühinägelikkuse korrigeerimise võimalused: Prillid Kontaktläätsed Refraktsioonikirurgia Sarvkesta sisesed implantaadid ehk INTACS Silmasisesed tehisläätsed ehk IOL-d Lühinägelikkuse epideemia taga võib olla tuhmim elukeskkond, ERR Novaator, 19. märts 2015
Razgradi piirkond

Razgradi piirkond on 1. järgu haldusüksus Bulgaaria kirdeosas. Piirkonnas on kuus vallasisest linna ning ta jaguneb seitsmeks vallaks: Piirkonnas on kuus linna: Car Kalojan, Isperih, Kubrat, Loznica, Razgrad ja Zavet. 2001. aasta rahvaloenduse andmeil oli piirkonna elanikest 47,2% türklased ja 44% bulgaarlased. 53,7% olid muslimid ja 43,2% kristlased. https://www.nsi.bg/bg/content/2975/%D0%BD%D0%B0%D1%81%D0%B5%D0%BB%D0%B5%D0%BD%D0%B8%D0%B5-%D0%BF%D0%BE-%D0%BE%D0%B1%D0%BB%D0%B0%D1%81%D1%82%D0%B8-%D0%BE%D0%B1%D1%89%D0%B8%D0%BD%D0%B8-%D0%BC%D0%B5%D1%81%D1%82%D0%BE%D0%B6%D0%B8%D0%B2%D0%B5%D0%B5%D0%BD%D0%B5-%D0%B8-%D0%BF%D0%BE%D0%BB Razgradi piirkonna koduleht
Heinrich von Hohenfels

Heinrich von Hohenfels (ka Johann) oli Liivi ordu liige ja Narva foogt aastatel 1517–1527. Heinrichi vanemad olid Eberhard von Hohenfels ja Bilge Huhn von Ellershausen. Ta sündis Hessenis Marburgi lähedal Hohenfelsi linnuses. Tema suguvõsa kuulus Kölni piiskopi läänimeeste hulka. Mitmed tema sugulased kuulusid Saksa ordu koosseisu. Hohenfels astus ordusse tõenäoliselt 16. sajandi algusaastatel, 1512. aastal on teda märgitud kumpanina Kandavas. Viie aasta pärast sai ta Narva foogtiks. Selles ametis oli ta kümme järgmist aastat, misjärel teated temast lõppevad. Ritterbrüder im livländischen Zweig des Deutschen Ordens. Köln: Böhlau, 1993. Nr. 423 (lk 335–336).
Pleveni piirkond

Pleveni piirkond on 1. järgu haldusüksus Bulgaaria põhjaosas. Piirkonnas on 14 vallasisest linna ning ta jaguneb 11 vallaks: http://www.nsi.bg/bg/content/2975/население-по-области-общини-местоживеене-и-пол Pleveni piirkonna koduleht
Johann von Neuroth

Johann von Neuroth (ka Johan) oli Liivi ordu liige ja Narva foogt aastatel 1507–1508. Johanni vanemaid pole teada, tema päritolukohaks oli aga Neurothi linnus Limburgi lähedal Reinimaal. Tema suguvõsa kuulus väikeaadli hulka. Üks ta sugulasi, Hermann von Neuroth, sai 1493. aastal orduvasalliks. Johann oli 1485–1486 Paides kumpan, 1497 sai temast aga Miitavi peamees Liivi ordu maamarssali alluvuses. 1507. aastal sai ta Narva foogtiks, kuid oli selles ametis vaid aasta. Seejärel teated temast lõppevad. Nieroth Ritterbrüder im livländischen Zweig des Deutschen Ordens. Köln: Böhlau, 1993. Nr. 621 (lk 473).
Perniki piirkond

Perniki piirkond on 1. järgu haldusüksus Bulgaaria lääneosas. Piirneb loodes Serbiaga. Perniki piirkonnas on 6 vallasisest linna ning ta jaguneb kuueks vallaks: Piirkonnas on kuus linna: Batanovci, Breznik, Pernik, Radomir, Zemen ja Trǎn. Perniki piirkonnas on mitmed suured tööstusettevõtted: Stomana terasetööstus, kaevandus- ja tööstusmasinate tootmine, ehitusmaterjali- ja tekstiilitööstus. http://www.nsi.bg/bg/content/2975/население-по-области-общини-местоживеене-и-пол Perniki piirkonna koduleht
Wilhelm von der Balen

Wilhelm von der Balen, teise nimega Fleck oli Liivi ordu liige, Vindavi komtuur aastatel 1532–1533 või kuni 1534 ning Kursi komtuur (1534–1552). Tema vanemad olid tõenäoliselt Dietrich von der Balen-Fleck Elfkenist ja Adelheid Esel. Ta oli pärit Reinimaalt Glehnist Neussi lähedalt, olles lähedane sugulane teise orduvenna, Dietrich von der Baleniga. 1528. aastal sai Balen Miitavi peameheks ning 1532. aastal Vindavi komtuuriks. Vindavi komtuurina sai ta tuntuks sellega, et sõlmis evangeelse liidu Riia linna ja Preisimaa hertsogi Albrechtiga. See tekitas tema suhtes suurt umbusku, sest ehkki ka ordu maameister Wolter von Plettenberg sõlmis liidu Riia ja Albrechti venna Wilhelmiga, olid ordus toona tugevad katoliiklusevastased meeleolud. Veelgi suurem oli ordus aga vastasseis koostööle Albrechtiga, kes endise Saksa ordu kõrgmeistri ja veendunud protestandina püüdis sekulariseerida ka Liivimaad. Balen oli üks innukamaid Albrechti toetajaid Liivimaa orduharus ning see oli arvatavasti peamiseks põhjuseks, miks ta kas 1533. aasta lõpus või tõenäolisemalt 1534. aasta alguses Vindavi komtuuri ametist vabastati. Seejärel pakuti talle Kursi komtuuri ametikohta, mille hertsog Albrecht soovitas tal ka vastu võtta. Ka pärast Vindavi komtuuri ametist lahkumist sai Balen hertsog Albrechtilt rahalist ja moraalset toetust; vähemalt mõnda aega viibis ta Riias. Aastatel 1548–1552 on Kursi komtuurina nimetatud kedagi Balenit (ilma eesnimeta), kes arvatavasti oli jätkuvalt Wilhelm von der Balen. Herzog Albrecht von Preussen und Livland (1534–1540), hg. v. Stefan Hartmann, Köln etc, 1999, nr 642. Dokumendi regesti koostaja on arvanud, et Balenile pakuti tõlgi kohta (tolckhafen), kuid väga tõenäoliselt oli tegemist Kursi komtuuri ametikohaga (Talckhofen) (Juhan Kreem, Ordu sügis, Tallinn 2022, lk 284–286. ; Herzog Albrecht von Preussen und Livland (1534–1540), nr 689. Ritterbrüder im livländischen Zweig des Deutschen Ordens. Köln: Böhlau, 1993. Nr. 45 (lk 97).
Goljam Perelik

Goljam Perelik (bulgaaria Голям Перелик 'Suur Perelik') on mägi Bulgaarias, Rodope mäestiku kõrgeim tipp (2191 m) ja kõrguselt seitsmes mägi Bulgaarias. Asub Smoljani linnast 19 km lääne pool. Mäe nõlval asub Bulgaaria sõjaväe baas.
Interventsioon

Interventsioon ühe või mitme riigi (vägivaldne) sekkumine teise riigi siseasjadesse. Humanitaarne interventsioon
Võro Selts VKKF

Võro Keele ja Kultuuri Fond oli 12. novembril 1988 loodud organisatsioon võru keele või laiemalt lõunaeesti keele ja kultuuri kaitseks ja arendamiseks. 1989. aastast on see korraldanud iga-aastast Kaika suveülikooli. 1997. aastal tehti fond ümber mittetulundusühinguks Võro Selts VKKF. 1996 Eesti Taassünni auhind Seltsi koduleht
Guainía jõgi

Guainía jõgi on jõgi Lõuna-Ameerika põhjas Colombia idaosas. Moodustab umbes 200 km Colombia–Venezuela piiri. Voolab kogu ulatuses tasandikul, ülemjooksul itta, alamjooksul lõunasse. Ühinemisel Casiquiare jõega moodustab Rio Negro. Guainía jõe vesi on mustjat värvi.
Hormuzi väin

Hormuzi väin ühendab Pärsia ja Omaani lahte ning eraldab Araabia poolsaart Iraanist. Väina laius on 55 km. Suurim sügavus umbes 100 meetrit. Hormuzi väin on strateegiliselt ülioluline transporditee, mida läbib umbes 20% maailmas toodetavast naftast. 3. juulil 1988 tulistas USA laevastiku alus USS Vincennes väina kohal alla Iraani reisilennuki. Kõik pardal viibinud 290 inimest hukkusid. Selle õnnetuse täpsed asjaolud on siiani ebaselged.
Dimitrovgrad (Bulgaaria)

Dimitrovgrad on linn Bulgaarias Haskovo piirkonnas. Asub 78 km Plovdivist idas. Linn asutati tööstusasulana 10. mail 1947 ja nimetati peaminister Georgi Dimitrovi järgi. https://www.grao.bg/tna/t41nm-15-03-2024_2.txt  Dimitrovgrad (Bulgaaria) – pildid, videod ja helifailid Wikimedia Commonsis Dimitrovgradi koduleht
Anne Schotter

Anne Schotter (15. juuni 1936 – 20. märts 2020) oli eesti arst ja pedagoog. Ta õppis Tartu õpetajate instituudis ja läks pärast selle lõpetamist Kohtla-Järvele kooliõpetajaks. Siis aga otsustas isa eeskujul arstiks saada ja lõpetas 1963. aastal Tartu Riikliku Ülikooli arstiteaduskonna, mille lõpetamise järel töötas neuroloogina Keila haiglas. Seejärel töötas Tartu Ülikoolis, oli meditsiiniteaduste kandidaat. Tartu Ülikoolis töötamise kõrvalt rajas Anne Schotter 1989. aastal koostöös ettevõtjate ja vaimulikega ühe esimese Tartu vabaühenduse Tartu Kristliku Kodu. Algul oli see mõeldud Viljandi noortevanglast vabanenutele, siis lastekodulastele, seejärel kuni 2015. aastani tegutses keskus asenduskoduna. Aastate jooksul kujunes sellest välja Tartu Koidu Keskus, mille struktuuri on kuulunud eralastekodu, lastepäevakeskused, lastehoid ja tugikorterid. Keskus tegutseb aadressil Koidu 13 ja pakub mitmesuguseid teenuseid, abi ja täiendõpet lastele ja noortele ning nende lähedastele. Anne Schotter oli selle pikaaegne juht. Eri rahvusest noorte integreerimiseks asutas Anne Schotter ka 2007. aastal laste kalastusringi, millest kujunes välja edukas sportliku kalapüügiga tegelev noorte kalameeste klubi Kalakratid. 1995 Eesti Taassünni auhind 2006 UNICEFi aastapreemia 2017 Tartu Tähe kavaler Tema isa oli arst-neuroloog Voldemar Üprus, tädid kunstnik Hilda Üprus ja kunstiajaloolane Helmi Üprus. Tema vend on poliitik ja ettevõtja Jaak Üprus (s. 1940). Tema abikaasa oli silmaarst Leo Schotter, kellega tal oli poeg Valmar Schotter (1969-2009). Tema teine poeg on vaimulik ja poliitik Avo Üprus. Semm, Sirje. Armastusega läbi elu. Eesti Kirik, 23. juuni 2006. Puidet, Rita. Anne Schotter: armastus peab olema isalik. Eesti Kirik, 1. märts 2007.
Banjana

Banjana jõgi ehk Ambanizana jõgi on jõgi Madagaskaril. Bānjāna, asula Bangladeshis
Ambanizana mägi

Ambanizana mägi (malagassi keeles Ambohitsitondroinan' Ambanizana) on mägi Madagaskari saare Masoala poolsaare edelaosas. Kõrgus merepinnast on umbes 962 m.
Looduskaitseühing Kotkas

Looduskaitseühing Kotkas on Eesti looduskaitseorganisatsioon. See asutati kui Looduskaitsekooperatiiv "Kotkas" 1989. aastal kolme mehe – Einar Tammuri, Urmas Sellise ja Olev Merivee – poolt. Viis aastat hiljem sai sellest Looduskaitseühistu "Kotkas", hiljem Looduskaitseühing Kotkas. Kotkas on tegelenud kotkaste ja must-toonekure kaitse ja loendustega Eestis. Ühingu esimene esimees oli Einar Tammur (1960–2004). Pärast tema surma sai ühingu juhatajaks Robert Oetjen. Kotkas on Alam-Pedja looduskaitseala hooldaja. Ühingule kuulub Palupõhja looduskool (kaasomandis Eestimaa Looduse Fondiga). Kotkaklubi – aastal 1999. loodud MTÜ 1993 Eesti Taassünni auhind Kotkaklubi
Bács-Kiskuni komitaat

Bács-Kiskuni komitaat on 1. järgu haldusüksus Ungari lõunaosas. Piirneb lõunas Serbiaga. Asub Doonau ja Tisza vahel. Pindalalt on see Ungari suurim komitaat. Moodustati 1950. aastal Bács-Bodrogi ja Pest-Pilis-Solt-Kiskuni komitaadist. Komitaadi halduskeskus on Kecskemét, teised suuremad linnad on Baja, Kiskunfélegyháza, Kiskunhalas ja Kalocsa. Bács-Kiskuni komitaat jaguneb alates 2013. aastast 11 kreisiks: Komitaadi koduleht
Eesti maastikuüksuste loend

Siin on loetletud Eesti maastikuüksusi. # A B C D E F G H I J K L M N O P Q R S Š Z Ž T U V W Õ Ä Ö Ü X Y Alutaguse madalik Haanja kõrgustik Harju lavamaa Hiiumaa Irboska lavamaa Jõhvi kõrgustik Karula kõrgustik Kesk-Eesti lavatasandik Kõpu kõrgustik Kõrvemaa Lahkme-Eesti Liivi lahe rannikumadalik Lääne-Eesti madalik Lääne-Eesti saared Lääne-Saaremaa kõrgendik Metsepole madalik Otepää kõrgustik Palumaa Pandivere kõrgustik Peipsi madalik Põhja-Eesti lavamaa Põhja-Eesti rannikumadalik Saaremaa Sakala kõrgustik Soomaa Soome lahe rannikumadalik Sõrve kõrgendik Tõstamaa-Varbla kõrgustik Ugandi lavamaa Valga nõgu Viru lavamaa Vooremaa Võrtsjärve madalik Võru-Hargla nõgu Maastik Eesti maastikuline liigestus Maastikuüksus Ivar Arold. Eesti maastikud
Mäemassiiv

Mäemassiiv on mäestiku enam-vähem isoleeritud osa, mille pikkus ja laius on sarnased (näiteks Mont Blanc Alpides ja Mogoltau Tian Shanis). Mäemassiivid on tavaliselt nõrgalt liigestatud ja nende morfoloogiline ühtsus on hästi nähtav. Mäestiku naaberahelikkudest on mäemassiiv eraldatud laiade ja sügavate orgudega.
Gainesville

Gainesville on linn Ameerika Ühendriikides Florida osariigis, Alachua maakonna keskus. Gainesville'is asub 1906. aastal asutatud Florida Ülikool. Tänapäeva linna alal elasid timukua indiaanlased. Esimestena koloniseerisid piirkonna hispaanlased, kuid loovutasid 1824. aastal selle Ameerika Ühendriikidele. Gainesville'i koduleht
Ambavazakana

Ambavazakana on küla Madagaskari saarel Sava piirkonnas Antalaha ringkonnas Vinanivao vallas Masoala poolsaare idaranniku lõunaosas Baldrisy neemest 16 km põhja pool.
Korean Air Linesi lend 007

Korean Air Linesi lend 007 (KAL 007) oli Lõuna-Korea reisilennufirma Korean Air Linesi New Yorgist Anchorage'i (Alaska) kaudu Souli teel olnud lennuki Boeing 747-230B katastroofiga lõppenud lend. 1. septembril 1983 tulistas Nõukogude Liidu sõjalennuk Suhhoi Su-15 reisilennuki Jaapani mere kohal Moneroni saare lähedal Sahhalinist läänes alla. Surma said kõik lennukis olnud 269 inimest (neist 29 meeskonnaliiget), kaasa arvatud Ameerika Ühendriikide Esindajatekoja liige Larry McDonald. See juhtum tekitas pahameelt kogu maailmas. Pärast tankimist Anchorage'is tõusis lennuk 1. septembri hommikul kell 1 õhku ja võttis suuna Soulile. Lühim lennumarsruut oleks läinud üle Kamtšatka Nõukogude Liidu õhuruumi kaudu, kuid külma sõja ajastu pingeliste suhete tõttu kulges ettenähtud lennukoridor Romeo 20 umbes 30 km kauguselt Nõukogude Liidu piirist ümber Kamtšatka poolsaare ja Kuriilide ning üle Jaapani. Juba 10 minutit pärast õhkutõusmist hakkas lennuk kursist lääne suunas kõrvale kalduma ning suundus otse Nõukogude Liidule kuuluvale Kamtšatka poolsaare poole. Püüdurhävitaja lendur tulistas Korea reisilennuki Sahhalini saare kohal raketiga alla.
Ambodikily

Ambodikily on küla Madagaskaril Sava piirkonnas Antalaha ringkonnas Vinanivao vallas Masoala poolsaare lõunatipu ning idaranniku lähedal 11 km kaugusel Masoala neemest.
Ambodimanga

Ambodimanga on Madagaskaril levinud kohanimi. Ambodimanga, küla Sava piirkonnas Masoala poolsaarel ... Ambodimanga vald Ambodimanga mägi Ambodimanga jõgi
Ambodimanga (Masoala)

Ambodimanga on küla Madagaskaril Sava piirkonnas Antalaha ringkonnas Vinanivao vallas Masoala poolsaare lääneosas Ampanio jõe lõunakaldal. Kõrgus merepinnast on umbes 121 m.
Ambodivoaranto

Ambodivoaranto ehk Ankilahila on küla Madagaskaril Sava piirkonnas Antalaha ringkonnas Vinanivao vallas Masoala poolsaare lääneosas Ampanio jõe põhjakaldal. Kõrgus merepinnast on umbes 131 m.
Masoala neem

Masoala neem (malagassi keeles Tanjon'i Masoala, prantsuse keeles Cap Masoala) on neem Madagaskari saare Masoala poolsaare lõunaranniku idaosas.
Antalaha ringkond

Antalaha ringkond on ringkond (3. järgu haldusüksus) Madagaskari põhjaosas Sava piirkonnas. Ringkond sisaldab Masoala poolsaart ning seda piirab edelast Antongila laht ja idast India ookean. Ta piirneb põhjas Sambava ringkonnaga, loodes Andapa ringkonnaga ning läänes Maroantsetra ringkonnaga. Ringkonna pindala on 7085 ruutkilomeetrit. Elanike arv on 2001. aasta andmetel 186 322. Ringkond jaguneb 14 vallaks: Ambalabe vald Ambinanifaho vald Ambohitralanana vald Ampahana vald Ampohibe vald Antalaha vald Antananambo vald Antombana vald Antsahanoro vald Antsambalahy vald Lanjarivo vald Marofinaritra vald Sarahandrano vald Vinanivao vald
Vinanivao

Vinanivao on asula Madagaskaril Sava piirkonnas Antalaha ringkonnas Masoala poolsaare idarannikul Vinanimbe lahe ääres Andranotsimanga jõe suudme lähedal, Vinanivao valla keskus. Geograafilised koordinaadid on 15°53' S, 50°16' E. Saareke Vinanivao vastas
Vinanivao vald

Vinanivao vald on vald Madagaskaril Sava piirkonnas Antalaha ringkonnas. Valla keskus on Vinanivao. 2001. aasta rahvaloenduse järgi on valla elanike arv 14 906. 75% elanikke on talunikud ning veel 20% elatub loomakasvatusest. Tähtsaim saadus on nelk. Teised tähtsamad tooted on riis ja vanill.
Baranya komitaat

Baranya komitaat on 1. järgu haldusüksus Ungari lõunaosas. Piirneb lõunas Horvaatiaga. Lõunapiiril voolab Drava ja idapiiril Doonau. Keskosas asub Mecseki mäestik. Komitaadi halduskeskus on Pécs, teised suuremad linnad on Komló ja Mohács. Komitaadis asub 1996. aastal loodud Doonau-Drava rahvuspark. Baranya komitaat jaguneb alates 2013. aastast 10 kreisiks: Komitaadi koduleht